आन्हर बनल सरकार छै, लाचार भेल जनता,
व्यापार पोषित नीति से कोना केर एतइ समता ।
 गाम भूखल-पेट देशक, खेत उसर भेल छइ,
बाढ़ि-रौदीक बीच उपजल छइ मात्र दरिद्रता ।
 कल-करखाना शहर मे चलइछ दिन-राति जे,
प्रगति के अछि मापदण्ड आ' एकात भेल जनता ।
 गाम जा' बसि रहल शहर, जीविका केर जोह मे,
महाजन केर ब्याज-तर, फुला रहल निर्धनता ।
 ग्राम-वासिनी भारती, कियेक गेलीह बसै नगर,
कनैत छथि आइ तँइ, ई केहन कैलनि मूर्खता ।
 "चंदन" करू आह्ववान, स्वराज के एकबेर फेर,
हँसतीह एही सँ देश , खुशहाल बनत जनता । 